**Szakmai gyakorlati lehetőség a Fővárosi Közterület-fenntartó Nonprofit Zrt.-nél,**

**az ország legnagyobb hulladékgazdálkodással foglalkozó vállalatánál**

2018 – ban is várjuk azokat a gépészmérnök, energetikus hallgatókat, akik szeretnék megismerni az ország egyetlen kommunális hulladékhasznosító üzemét, amelyben a települési szilárd hulladék energetikai hasznosításra kerül.

**Főbb tudnivalók:**

* A szakmai gyakorlat alatt a hallgató megismerheti a Társaság legfontosabb telephelyeit (Hulladékhasznosító Mű, pusztazámori lerakó), speciális, részletesebb körbevezetés keretében.
* Az alábbi feladatban való részvételre várjuk az elkötelezett diákokat, melyet kolléganőnk szakmai irányításával végezhetnek, és amely akár szakdolgozat alapjául is szolgálhat:
* **Veszteség feltárás az alábbi területeken (természetesen a jelentkezők választása ill. megbeszélés szerint egyet-egyet):**
* Tüzelőanyag ellátás: A tüzelőanyag fogadásával, tárolásával kapcsolatos minőségi és mennyiségi veszteségek
* Hőtermelő berendezések: - Tüzelési veszteségek (füstgáz, salak, pernye éghető vesztesége)
* Felületi veszteségek (füstgáz, salak, pernye hőveszteség, sugárzási és konvektív veszteségek)
* Egyéb veszteségek (indítási, leállási, leiszapolási tömítetlenségi, lelúgozási, stb. veszteségek
* Turbinaüzem: A villamos energia termelés és hőszolgáltatás céljára felhasznált hasznos hőtermelés veszteségei
* A reverzibilis folyamatokhoz tartozó kondenzációs veszteség
* Turbina hatásfokát befolyásoló veszteségek (szabályozási, súrlódási, ütközési, kilépési, stb veszteségek)
* Hőcserélők veszteségei
* Egyéb mennyiségi és minőségi veszteségek
* Generátor: A turbina tengelykapcsolóján mért villamos energia
* Mechanikai veszteség, vas és réz veszteség, forgórész veszteség
* Csővezeték: a csővezeték hosszából, anyagi minőségéből valamint a szigeteléséből adódó veszteségek.
* A szakmai gyakorlat ideje alatt a saját laptopjukkal tudnak dolgozni, internet elérést biztosítunk.

• A hallgatók munkahelye a Társaság 1151 Mélyfúró u. 10-12. szám alatti telephelyén, a Fővárosi Hulladékhasznosító Műben lesz.

* Díjazást fizetni nem tudunk.

• A jelentkezőkkel szeretnénk személyesen is találkozni felvétel előtt, amikor is megbeszélnénk a választott témát.

• Jelentkezni Weimann-Szabó Krisztinánál a weimannk@fkf.hu e-mail címre megküldött fényképes önéletrajzzal lehet. A levélbe kérjük, írja meg, hogy mennyi időre szeretne jönni, és mikor tudna legkorábban kezdeni.